আন্তর্জাতিক ইনফরমেটিক্স অলিম্পিয়াড
আন্তর্জাতিক ইনফরমেটিক্স অলিম্পিয়াড মাধ্যমিক স্কুল শিক্ষার্থীদের জন্য একটি প্রোগ্রামিং প্রতিযোগিতা। ১৯৮৯ সালে বুলগেরিয়ায় প্রথম আসর অনুষ্ঠিত হয়। এই প্রতিযোগিতা দুই দিন ধরে অনুষ্ঠিত হয়। প্রতিটা দেশ থেকে জাতীয় অলিম্পিয়াডে জয়ী সর্বোচ্চ ৪ জন এই প্রতিযোগিতায় অংশ নিতে পারে। প্রত্যেককে স্বতন্ত্রভাবে অংশগ্রহণ করতে হয়। প্রতিটা দলের সাথে একজন দলনেতা, একজন উপনেতা এবং অতিথি পাঠানো হয়। IOI হল বিশ্বের সবচেয়ে মর্যাদাপূর্ণ কম্পিউটার বিজ্ঞান প্রতিযোগিতার একটি।